ཚེས་ཉི་ཤུའི་ཟླ་འོད་ནི་བཅོ་ལྔའི་ཟླ་འོད་ལྟར་གསལ་པོ་ཞིག་མིན་རུང་།ཟོར་དབྱིབས་ཀྱི་གཟུགས་སུ་མངོན་པའི་ཟླ་བའི་འོག་ཏུ།ཁྱོད་ཀྱིས་ནགས་ཚལ་སྡེ་བའི་སྡེ་མགོ་རུ་ཆགས་པའི་རྒྱ་མཚོ་ཚང་མཐོང་ཐུབ་ཅིང་།རྒྱ་མཚོ་ཚང་གི་མལ་ཁང་ཕྱི་རུ་བཞག་པའི་ལྷམ་ཆུང་དེ་ཡང་མཐོང་ཐུབ།ལྷམ་ཆུང་དེའི་ཡ་གཅིག་རློན་པ་དང་ཡ་གཅིག་སྐམ་པོ་ཡིན་ལ།རློན་པ་ཡིན་པའི་ལྷམ་དེ་ནི་རྣང་ཞིང་དུ་ཆུ་འདྲེན་དུས་གྱོན་པ་ནང་བཞིན་འདམ་བག་གིས་ཡོངས་སུ་བརྫིས་ནས་སྦགས་འདུག་པ་དང་།ད་དུང་ལྷམ་ཆུང་ཆ་དེར་ཨི་ཁུང་ཆེ་ཆུང་མེད་པ་གཉིས་བརྟོལ་འདུག་ཅིང་།གསལ་ལ་མི་གསལ་བའི་ཟླ་འོད་ནི་ལྷམ་གྱི་ཆེ་ཆུང་མེད་པའི་ཨི་ཁུང་བརྒྱུད་དེ་ལྷམ་ཆུང་ནང་རོལ་ཏུ་མོག་པོར་འཕྲོས་འདུག